सामग्री: मराठा आरक्षणाच्या मुद्द्यावरून मराठा संघटनांनी MPSC परीक्षांना विरोध दर्शवला होता. ही परीक्षा 11 ऑक्टोबर रोजी नियोजित होती.

याआधी 2 वेळा ही परीक्षा पुढे ढकलण्यात आली आहे. 

लवकरच MPSC शी चर्चा करून पुढची तारीख जाहीर केली जाईल, तसंच आता जे विद्यार्थी पात्र आहेत त्यातील एकही विद्यार्थी अपात्र ठरवला जाणार नाही, असं मुख्यमंत्री उद्धव ठाकरे यांनी स्पष्ट केलं आहे. 

तसंच विद्यार्थ्यांच्या मागण्या होत्या म्हणून परीक्षा पुढे ढकलल्याचं उद्धव ठाकरे यांनी सांगितलं आहे. 

मराठा संघटना आणि इतर लोकांच्यासुद्धा परीक्षा पुढे ढकलण्यासाठी मागण्या आल्याचं उद्धव ठाकरे यांचं म्हणणं आहे.   

सह्याद्री अथितीगृहात एक बैठक झाली. त्या बैठकीत हा निर्णय घेण्यात आला.

या बैठकीत मुख्यमंत्री उद्धव ठाकरे यांच्यासह मंत्री अशोक चव्हाण, जयंत पाटील, छगन भुजबळ आणि इतर प्रमुख नेते उपस्थित होते. सायंकाळी साडेचार वाजता ही बैठक सुरू झाली होती. 

मुख्यमंत्री नेमकं काय म्हणाले?

"येत्या 11 तारखेला MPSC ची 200 जागांसाठीची परीक्षा नियोजित होती. पण गेल्या चार महिन्यांमध्ये शाळा, कॉलेज, अभ्यासिका वर्ग बंद होते, त्यामुळे विद्यार्थ्यांना अभ्यास करणं शक्य झालं झाली नाही. त्यांना अभ्यासासाठी अवधी मिळण्यासाठी ही परीक्षा अनिश्चित काळासाठी पुढे ढकण्याचा निर्णय बैठकीत घेण्यात आला," अशी माहिती मुख्य़मंत्री उद्धव ठाकरे यांनी दिली आहे.

"ही परीक्षा देण्यास यावेळी पात्र असलेल्या विद्यार्थ्यांना कधीही ही परीक्षा देण्यात येणार आहे, त्यामुळे वयोमर्यादा वाढवण्याची आवश्यकता भासणार नाही," असं ठाकरे यांनी सांगितलं.

दरम्यान, परीक्षा पुढे ढकलण्याचं कारण मराठा आरक्षण नसून कोरोनामुळे ही परीक्षा पुढे ढकलण्यात आली आहे. यासाठी कुणाचा दबाव नाही, असं मंत्री अशोक चव्हाण यांनी सांगितलं.

MPSC परीक्षा रद्द करण्याची मागणी खासदार संभाजीराजे छत्रपती यांनी केली होती. मराठा समाजाच्या भावनांचा आदर राखून परीक्षा पुढे ढकण्याचा निर्णय  घेतल्याबाबत त्यांनी मुख्यमंत्र्यांचे आभार मानले आहेत.

MPSC परीक्षा तत्काळ पुढे ढकला - संभाजीराजे

दोन दिवसांपूर्वी नवी मुंबईत झालेल्या एका बैठकीत खासदार संभाजीराजे छत्रपती यांनी MPSC परीक्षा पुढे ढकलण्याची मागणी केली होती. 

ही परीक्षा पुढे ढकलण्यासाठी त्यांनी कोरोनाचंही कारण पुढे केलं होतं. परीक्षा पुढे न ढकलल्यास सरकारला वाईट परिणाम भोगावे लागतील, असं...\nमागील सामग्री खालीलप्रमाणे सारांशित केली जाऊ शकते:
MPSC ची 200 जागांसाठी होणारी परीक्षा पुढे ढकलण्यात आली आहे.